CELEX: 32007D0639
Language: sk
Date: 2007-10-02 00:00:00
Title: 2007/639/ES: Rozhodnutie Komisie z  2. októbra 2007 , ktorým sa stanovuje spoločný formát predkladania údajov a informácií v súlade s nariadením Európskeho parlamentu a Rady (ES) č. 850/2004 o perzistentných organických znečisťujúcich látkach [oznámené pod číslom K(2007) 4409]

4.10.2007   
            
            
               SK
            
            
               Úradný vestník Európskej únie
            
            
               L 258/39
            
         
      ROZHODNUTIE KOMISIE
   
   z 2. októbra 2007,
   ktorým sa stanovuje spoločný formát predkladania údajov a informácií v súlade s nariadením Európskeho parlamentu a Rady (ES) č. 850/2004 o perzistentných organických znečisťujúcich látkach
   [oznámené pod číslom K(2007) 4409]
   (2007/639/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (1), a najmä na jeho článok 12 ods. 4,
   keďže:
   
               (1)
            
            
               V článku 12 nariadenia (ES) č. 850/2004 sa od členských štátov vyžaduje pravidelné poskytovanie rôznych údajov a informácií Komisii.
            
         
               (2)
            
            
               Na predkladanie uvedených údajov a informácií by sa mal vytvoriť spoločný formát.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom výboru zriadeného na základe článku 29 smernice Rady 67/548/EHS (2),
            
         PRIJALA TOTO ROZHODNUTIE:
   Článok 1
   Členské štáty odovzdajú Komisii údaje a informácie požadované v súlade s článkom 12 ods. 1, 2 a 3 nariadenia (ES) č. 850/2004 vo formáte určenom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 2. októbra 2007
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 158, 30.4.2004, s. 7.
   
      (2)  Ú. v. ES 196, 16.8.1967, s. 1. Smernica naposledy zmenená a doplnená smernicou Európskeho parlamentu a Rady 2006/121/ES (Ú. v. EÚ L 396, 30.12.2006, s. 850).
   
      PRÍLOHA
      Formát na predkladanie dát a informácií v súlade s článkom 12 nariadenia (ES) č. 850/2004 o perzistentných organických znečisťujúcich látkach
      A.   Výročná správa o kontrole výroby a uvádzania na trh (článok 12 ods. 2)
      Oddiel I:   Všeobecné informácie
      1.   Členský štát:
      2.   Meno a pracovná pozícia kontaktnej osoby:
      3.   Úplný názov inštitúcie:
      4.   Poštová adresa:
      5.   Telefónne číslo:
      6.   Fax:
      7.   E-mail:
      8.   Dátum správy (dd/mesiac/rrrr):
      Oddiel II:   Kontrola výroby a uvádzania na trh
      1.   Výroba látok uvedených v prílohách I alebo II k nariadeniu (ES) č. 850/2004 (ďalej len „príloha I alebo príloha II“)
      1.1.   Rok, na ktorý sa správa vzťahuje:
      1.2.   Vyrábala sa ktorákoľvek z chemikálií uvedených v prílohe I alebo prílohe II vo vašom členskom štáte v období, na ktoré sa vzťahuje táto správa? (Áno/Nie)
      1.2.1.   Ak je odpoveď na otázku 1.2 „áno“, uveďte názov látky(-ok) a vyprodukované množstvo(-á) (v kg).
      2.   Uvádzanie látok uvedených v prílohe I alebo prílohe II na trh
      2.1.   Rok, na ktorý sa správa vzťahuje:
      2.2.   Uviedla sa ktorákoľvek z chemikálií uvedených v prílohe I alebo prílohe II na trh vo vašom členskom štáte alebo sa vyviezla z vášho členského štátu počas obdobia, na ktoré sa vzťahuje táto správa? (Áno/Nie)
      2.2.1.   Ak je odpoveď na otázku 2.2 „áno“, uveďte názov látky(-ok) a vyvezené a/alebo na trh uvedené množstvo(-á) (v kg). V prípade vývozu alebo dovozu uveďte krajinu(-y) vývozu alebo dovozu.
      B.   Správa o uplatňovaní nariadenia (ES) č. 850/2004 (článok 12 ods. 1 a 3) podávaná každé tri roky
      Oddiel I:   Všeobecné informácie
      1.   Členský štát:
      2.   Meno a pracovná pozícia kontaktnej osoby:
      3.   Úplný názov inštitúcie:
      4.   Poštová adresa:
      5.   Telefónne číslo:
      6.   Fax:
      7.   E-mail:
      8.   Dátum správy (dd/mesiac/rrrr):
      Oddiel II:   Zásoby
      1.   Sú vo vašom členskom štáte nejaké oznámené zásoby látok uvedených v prílohe I alebo prílohe II, ktorých využívanie je povolené? (Áno/Nie)
      1.1.   Ak je odpoveď na otázku 1 „áno“, uveďte názov látky(-ok). V prípade každej zásoby uvedenej látky uveďte dátum jej identifikácie, jej charakteristiku, obsah (v % alebo mg/kg), množstvo (kg), umiestnenie a opatrenia prijaté na jej spravovanie.
      2.   Sú vo vašom členskom štáte nejaké oznámené zásoby látok uvedených v prílohe I alebo prílohe II, ktorých využívanie je povolené? (Áno/Nie)
      2.1.   Ak je odpoveď na otázku 2 „áno“, uveďte názov látky(-ok). V prípade každej zásoby uvedenej látky uveďte dátum jej identifikácie, jej charakteristiku, obsah (v % alebo mg/kg), množstvo (kg), umiestnenie a opatrenia prijaté na jej spravovanie.
      Oddiel III:   Znižovanie, minimalizácia a vylúčenie uvoľňovania
      1.   Vyvinul váš členský štát akčný plán pre látky uvedené v prílohe III k nariadeniu (ES) č. 850/2004 (ďalej len „príloha III“)? (Áno/Nie)
      1.1.   Ak je odpoveď na otázku 1 „nie“, uveďte dôvod prečo nie.
      1.2.   Ak je odpoveď na otázku 1 „áno“, uveďte názov látky(-ok), o ktorej(-ých) uvoľňovaní máte údaje. Pre každú uvedenú látku špecifikujte, pre ktorú časť životného prostredia (t. j. vzduch, voda, pôda) máte údaje o uvoľňovaní. Pre každú uvedenú časť uveďte uvoľnené množstvo v g TEQ/rok [WHO-TEF (1) 2005] alebo v kg/rok.
      2.   Vyvinul váš členský štát opatrenia na určenie zdrojov látok uvedených v prílohe III? (Áno/Nie)
      2.1.   Ak je odpoveď na otázku 2 „áno“, uveďte podrobnosti o prijatých opatreniach.
      3.   Vyvinul váš členský štát opatrenia na charakterizovanie zdrojov látok uvedených v prílohe III? (Áno/Nie)
      3.1.   Ak je odpoveď na otázku 3 „áno“, uveďte podrobnosti o prijatých opatreniach.
      4.   Vyvinul váš členský štát opatrenia na minimalizovanie zdrojov látok uvedených v prílohe III? (Áno/Nie)
      4.1.   Ak je odpoveď na otázku 4 „áno“, uveďte podrobnosti o prijatých opatreniach.
      Oddiel IV:   Plán implementácie
      1.   Vyvinul váš členský štát národný realizačný plán (NRP) v súlade s článkom 7 Štokholmského dohovoru o perzistentných organických znečisťujúcich látkach? (Áno/Nie)
      1.1.   Ak je odpoveď na otázku 1 „nie“, uveďte dôvod prečo nie.
      1.2.   Ak je odpoveď na otázku 1 „áno“, uveďte dátum(-y), keď bol plán oznámený sekretariátu Štokholmského dohovoru, Komisii a ostatným členským štátom.
      1.2.1.   Umožnili ste verejnosti včasnú a efektívnu účasť na príprave vášho NRP? (Áno/Nie)
      1.2.1.1.   Ak je odpoveď na otázku 1.2.1 „nie“, uveďte dôvod prečo nie.
      1.2.1.2.   Ak je odpoveď na otázku 1.2.1 „áno“, stručne opíšte, akým spôsobom.
      Oddiel V:   Monitorovanie
      1.   Zaviedol váš členský štát monitorovací program na prítomnosť dioxínov, furánov a polychlórovaných bifenylov (PCB) v životnom prostredí? (Áno/Nie)
      1.1.   Ak je odpoveď na otázku 1 „nie“, uveďte dôvod prečo nie.
      1.2.   Ak je odpoveď na otázku 1 „áno“, uveďte názov látky(-ok), o ktorej(-ých) uvoľňovaní máte údaje. Pre každú uvedenú látku a každý monitorovací program uveďte obdobie a ciele monitorovacieho programu, druh miesta odberu vzorky (napr. problémové miesta, miesta nehôd, situácia na pozaďových staniciach), geografické umiestnenie, použitú analytickú metódu, časť životného prostredia, z ktorej bola vzorka odobraná, namerané hodnoty (stredná hodnota, medián, maximum, minimum, počet vzoriek) a možnosť prístupu k týmto údajom.
      Oddiel VI:   Výmena informácií
      1.   Zaviedol váš členský štát mechanizmus výmeny informácií? (Áno/Nie)
      1.1.   Ak je odpoveď na otázku 1 „nie“, uveďte dôvod prečo nie.
      1.2.   Ak je odpoveď na otázku 1 „áno“ a ak mechanizmus výmeny informácií nie je súčasťou vášho NRP, uveďte podrobnosti.
      2.   Prijal váš členský štát nejaké opatrenie s cieľom podporiť a uľahčiť programy na zvýšenie povedomia o perzistentných organických znečisťujúcich látkach? (Áno/Nie)
      2.1.   Ak je odpoveď na otázku 2 „nie“, uveďte dôvod prečo nie.
      2.2.   Ak je odpoveď na otázku 2 „áno“, uveďte podrobnosti o prijatých opatreniach.
      3.   Prijal váš členský štát nejaké opatrenie s cieľom podporiť a uľahčiť poskytovanie informácií o perzistentných organických znečisťujúcich látkach verejnosti? (Áno/Nie)
      3.1.   Ak je odpoveď na otázku 3 „nie“, uveďte dôvod prečo nie.
      3.2.   Ak je odpoveď na otázku 3 „áno“, uveďte podrobnosti o prijatých opatreniach.
      4.   Prijal váš členský štát nejaké opatrenie s cieľom podporiť a uľahčiť odborné vzdelávanie robotníkov, vedcov, lektorov, technických a vedúcich pracovníkov s ohľadom na perzistentné organické znečisťujúce látky? (Áno/Nie)
      4.1.   Ak je odpoveď na otázku 4 „nie“, uveďte dôvod prečo nie.
      4.2.   Ak je odpoveď na otázku 4 „áno“, uveďte podrobnosti o prijatých opatreniach.
      Oddiel VII:   Technická pomoc
      1.   Poskytol váš členský štát inej krajine(-ám) technickú a finančnú pomoc s cieľom vývoja a zlepšenia možností úplnej implementácie ich záväzkov súvisiacich so Štokholmským dohovorom o perzistentných organických látkach? (Áno/Nie)
      1.1.   Ak je odpoveď na otázku 1 „nie“, uveďte dôvod prečo nie.
      1.2.   Ak je odpoveď na otázku 1 „áno“, uveďte krajinu(-y) a druh pomoci.
      Oddiel VIII:   Sankcie
      1.   Sankcie
      1.1.   Akým spôsobom upravuje váš členský štát pravidlá udeľovania sankcií za porušenie ustanovení nariadenia (ES) č. 850/2004?
      1.2.   Aké sú prijaté opatrenia na zabezpečenie implementácie pravidiel o sankciách?
      2.   Priestupkové konanie
      2.1.   Inicioval váš členský štát priestupkové konanie z dôvodu porušenia nariadenia (ES) č. 850/2004? (Áno/Nie)
      2.2.   Ak je odpoveď na otázku 2.1 „áno“, uveďte, na ktorý článok uvedeného nariadenia sa priestupok vzťahuje, stručne opíšte priestupok a uveďte sankciu udelenú páchateľovi.
      
         (1)  Faktory toxickej ekvivalencie stanovené Svetovou zdravotníckou organizáciou pre polychlórované dibenzo-p-dioxíny a polychlórované dibenzofurány a koplanárne polychlórované bifenyly.